عمرو طلبه

عمرو طلبه جاسوس مصرى زرعته المخابرات العامه المصريه فى اسرائيل سنة 1969 فى الفتره اللى اتعرفت بحرب الاستنزاف كان معروف للمخابرات المصريه برقم كودى هو 1001 و كان متخرج من الكليه الحربيه . فضل جاسوس نشيط و بعت معلومات عسكريه مهمه لمصر لحد ما بدت حرب اكتوبر.عمرو طلبه راح اسرئيل بصفته يهودى مصرى اسمه موشى زكى رافى. دخل الجيش فى اسرائيل كضابط اتصالات و بعتوه الاسرائليين على خط بارليف ف سينا اللى كانت محتلاها من ايام حرب 67.استشهد و هو بيأدى خدمه لوطنه برصاص مصرى بالغلط و هو فى موقعه على الجبهة الاسرائيليه بعد ما مراضش يسيب موقعه -زى ما الاوامر جتله من مصر عشان ضرب الطيران المصرى للمكان اللى هو فيه- و فضل يبعت معلومات عسكريه لبلده, رجعت جثته لمصر و ااترقا لرتبة رائد. اتعملت قصة حياته مسلسل بنفس الرقم الكودى بتاعه 1001 و اتسمى المسلسل العميل 1001 و كان بطولة الممثل المصرى مصطفى شعبان.
 شوف كمان 

 عمرو طلبه
 رأفت الهجان
 اشرف مروان
 احمد الهوان
 باروخ مزراحى
 هبه سليم
 ابراهيم شاهين
 شريف الفيلالى
 محمد العطار
 عماد عبد الحليم اسماعيل
 محمد سيد صابر
 ايلى كوهين
 طارق عبد الرازق

تصنيف:مواليد 1946
تصنيف:وفيات 1973
تصنيف:جواسيس مصريين